stanford-oval/wikipedia huggingface dataset:
Weimarin tasavallan sanasto
A

Adlerschild des Deutschen Reiches – ”kotkankilpi”, valtakunnanpresidentti Friedrich Ebertin perustama tasavallan arvokkain kunniamerkki, jota jaettiin vielä natsihallinnon aikana.
Agraaribolševismi – Termi, jolla pyrittiin kumoamaan useiden poliittisten puolueiden ajama maareformi. Saksassa oli monta konkurssikypsää suurtilaa, jotka periytyivät polvelta toiselle. Erityisesti junkkeriluokka vastusti uudistuksia. Reformia pyrkivät ajamaan muun muassa kanslerit Heinrich Brüning ja kenraali Kurt von Schleicher.
Alldeutscher Verband – Suursaksalainen liitto. Vuonna 1891 perustettu pangermanistinen ja äärioikeistolainen järjestö, joka tuki Erich Ludendorffin selkäänpuukotusteoriaa.
Angestellte – valkokaulustyöntekijät.
B

Baijerin triumviraatti – Baijerin kolmihenkinen osavaltiohallinto, jonka Adolf Hitler yritti saada liittymään mukaan natsien oluttupavallankaappausyritykseen.
Barmat-skandaali – liittyy veljeksiin, jotka omistivat valtavan yrityskonglomeraatin, joka joutui skandaalinomaisesti konkurssiin. Rahallinen tappio oli valtava, ja veljekset olivat lahjoneet poliitikkoja sosiaalidemokraattisen puolueen kaikilla tasoilla. Barmat-skandaali oli yksi vaikuttava tekijä kansallissosialismin nousuun.
Barmat-komissio – Preussin maapäivien (Landtag) perustama erityinen totuuskomissio, jonka tehtävä oli tutkia Barmat-skandaalia.
Beamte – virkamiestyöntekijät.
Berliner Stadtschlossin taistelu – Luutnantti Dörrenbachin johtama kommunistinen vallankumouksellinen merisotilaiden yksikkö valtasi Berliinin linnan ja sen tallit jouluaattona 1918. Talleja valtaamaan lähetetty Reichswehrin yksikkö kävi taistelun vallankumouksellisten kanssa häviten näille. Seurauksena Kurt von Schleicher perusti vapaajoukot.
Marstall – tallit. Määrättiin ”siivottavaksi” Schlossin taistelun aikana.
Bierhalle-putsch, Hitlerputsch tai Hitler-Ludendorff-Putsch – oluttupavallankaappaus, Adolf Hitlerin johtaman kansallissosialistisen puolueen vallankaappausyritys Münchenissä 1923.
Bonzen – ”pomot”, slangi-ilmaisu Weimarin järjestelmälle ja niille, jotka rikastuivat työläisten kustannuksella.
Bürgerbräukeller – Suuri oluttupa Münchenissä, joka toimi oluttupavallankaappausyrityksen tapahtumapaikkana 1923.
D

Der eiserne Hindenburg – Rauta-Hindenburg. Paul von Hindenburg nähtiin kestävyyden perikuvana.
Der Krieg nach dem Krieg – ”Sota sodan jälkeen”. Sisällissota, joka puhkesi Saksassa ensimmäisen maailmansodan jälkeen. Weimarin tasavallan myrskyisä sisäpoliittinen tilanne.
Dolchstoßlegende – ”selkäänpuukotusteoria”, ajatus siitä, että Saksan armeijan tappio ensimmäisessä maailmansodassa johtui kotirintamalla toimineista selkäänpuukottajista, toisin sanoen sosialisteista, pasifisteista, juutalaisista ja liberaaleista.
E

Einwohnerwehren – kansalliskaarti, kenraali Georg Ludwig Rudolf Maerckerin kommunisteja vastaan käytäviin katutaisteluihin perustamat pienet, siviilien muodostamat Freikorps-yksiköt.
Erbhöfe (pl. sanasta Erbhof) – perintötilat. Nimityksellä kutsutut tilat olivat merkittyjä periytymään saman suvun omistuksessa.
Ernährungsautarkie – maataloudellinen omavaraisuus.
F

Freikorps – Vapaajoukot, kansallismieliset puolisotilaalliset organisaatiot, jotka muodostuivat sodasta palanneista ensimmäisen maailmansodan veteraaneista. Freikorpsit ottivat usein yhteen poliittisissa tappeluissa, etenkin kommunistien kanssa.
Friedenssturm – ”rauhanhyökkäys”, nimitys jonka kenraali Erich Ludendorff antoi viimeiselle suurelle saksalaishyökkäykselle ensimmäisessä maailmansodassa, jonka tavoitteena oli murtaa liittoutuneiden taistelukyky.
Froschperspektive – ”sammakkoperspektiivi”. Entisten saksalaisten sotilaiden näkemys ensimmäiseen maailmansotaan, muistelmien luokitusnimitys.
H

Honoratioren – tärkeät yhteisön johtajat, kuten kaupunginjohtaja tai kyläpappi.
Teollinen järkeistäminen – termi, jolla kuvataan suuria teknologisia, taloudellisia ja finanssipoliittisia uudelleenjärjestelyjä, jotka Saksan teollisuus kävi läpi vuosien 1924–1929 välillä.
K

Kapp Putsch eli Kapp-Lüttwitz Putsch – maaliskuussa 1920 tehty äärioikeiston sotilaskaappausyritys, jonka tarkoitus oli syöstä Weimarin tasavalta vallasta. Se oli seurausta siitä, että tasavallan hallitus hyväksyi Versailles’n rauhansopimuksen. Se epäonnistui, koska armeija ei tullut mukaan ja yleinen lakko lamautti pääkaupungin.
Keskiluokan rakennemuutos:
Uusi keskiluokka – valkokaulustyöntekijät, jotka muodostuivat kirjanpito- ja palveluammateista työskentelevistä johtotehtävien, teollisuuden ja hallinnon alalla.
Vanha keskiluokka – koostui itsensä työllistävistä maanviljelijöistä, kaupanomistajista, kauppiaista ja käsityöläisistä.
Konservatiivinen vallankumousliike – saksalainen, nationalistinen kirjallinen nuorisoliike, voimakkaimmillaan ensimmäisen maailmansodan jälkeisinä vuosina.
Kriegspiel – sotapeli, ennakoiva tilanneraportti. Kenraali Kurt von Schleicher teki yhden, joka käsitteli armeijan kykenemättömyyttä hallita julkista levottomuutta. Se sai Franz von Papenin eroamaan.
Kriegserlebnis – sotaelämys (tai myytti siitä).
Kuhhandel – lehmänkaupat. Puhekielinen ilmaisu poliittisille junailuille parlamentissa ja Weimarin hallinnossa.
Kultur – Saksankielinen termi, jonka merkitys sijoittuu jonnekin kulttuurin ja sivilisaation välille.
L

Landtag – Maapäivät. Osavaltioiden lainsäädäntöelin.
Landespolizei – Osavaltion poliisi.
Vihreä poliisi – vaihtoehtoinen termi poliiseille (vastakohtana puolisotilaallisille itsejulistautuneille "poliiseille"). Nimitys johtuu poliisien vihreistä univormuista.
Lausannen sopimus – Liittoutuneiden tekemä sopimus, jonka tavoite oli hillitä kansallissosialistisen hallinnon voittokulkua käytännössä poistamalla Saksan sotakorvausrasitteen. Suuri ulkopoliittinen voitto kansleri von Papenille. 9. heinäkuuta 1932.
Lontoon ultimaatumi – määritteli lopullisen liittoutuneille maksettavien sotakorvauksien määrän 132 miljardiksi markaksi.
M

Ministeramt – ministeriö
N

Nahrunsfreiheit – omavaraisuus ruokataloudessa.
Novemberverbrecher – ”Marraskuun rikolliset”, äärioikeiston nimitys marraskuun 1918 vallankumouksellisista.
O

Orgesch – Organisation Escherich. Lyhytikäinen metsänhoitaja Georg Escherichin perustama kansalaiskaarti.
Osthilfe – Vuonna 1931 annettuja valtion avustusohjelmia Saksan suurille itäisen maanomistuksille. Ohjelma antoi 1,5 miljardia markkaa maanviljelijöiden käyttöön velkojen maksuun ja sen avulla alennettiin paikallisia veroja ja kuljetuskustannuksia.
P

Punainen terrori – väkivalta kommunististen kansannousujen yhteydessä.
Q

Quasselbude – Kansallissosialistien halventava termi Saksan parlamentille.
R

Räterepublik – työläisten neuvostot tai ”neuvostotasavallat”, kommunistien vallankumoukset Berliinissä ja Münchenissä.
Reichswährungskommissar – kansallinen valuutan komissaari.
Reichswehr – Saksan asevoimat vuosina 1919–1935.
Reichsheer – Reichswehrin maavoimat 1919–1935.
Reichsmarine – Reichswehrin merivoimat 1919–1935.
Rentenmark – Hjalmar Schacht laski liikkeeseen Rentenmarkan, jonka arvo oli sidottu kullan hintaan ja jonka vaihtoarvo oli 4.2 markkaa dollaria kohti. Inflaation nielaiseman Papiermarkin korvannut Rentenmark oli kelluva valuutta, joka auttoi tasavaltaa uuteen taloudelliseen nousuun vuosina 1924–1929.
Rotfront, Roter Frontkämpferbund – Punaisten rintamataistelijoiden liitto, Saksan kommunistisen puolueen puolisotilaallinen järjestö, jonka tarkoitus oli pärjätä natsien Sturmabteilungille.
S

Saupreiss – ”Preussilainen sika” - baijerilainen haukkumanimitys preussilaisille, joiden koettiin dominoivan Saksan kulttuuria ja politiikkaa.
Schwarze Reichswehr – toinen nimitys Freikorpseille.
Stahlhelm, Bund der Frontsoldaten oli suurin puolisotilaallinen oikeistolais-kansallinen Weimarin tasavallan vastainen järjestö.
V

Valkoinen terrori – vastavallankumouksellisten ja kommunisminvastaisten joukkojen, kuten Freikorpsin harjoittama väkivalta.
Vertrauensmann, ”V-mann” – poliittinen agentti, vakoilija. Reichswehr pyrki kontrolloimaan pienpuolueita ja käytti vakoilijoita soluttautumaan niihin tutkiakseen niiden toimintaa. Baijerilaisen rykmentin korpraalina palvellut Hitler lähetettiin vakoilemaan Anton Drexlerin perustamaa Saksan kansallissosialistista työväenpuoluetta vuonna 1919.
von – usein aateluutta ilmaiseva etuliite saksalaisissa nimissä. Von saattaa ilmaista myös aluetta, josta nimenhaltija tai sukunimi on kotoisin.
Vorläufige Reichswehr – Väliaikaiset asevoimat, ks. Reichswehr.
Vorläufige Reichsheer – Väliaikaiset maavoimat, ks. Reichsheer.
Vorläufige Reichsmarine – Väliaikaiset merivoimat, ks. Reichsmarine.
W

Wahlkreis – Weimarin vaalipiirit.
Wehrkreis – asevoimien puolustuksellinen hallintopiiri. Piirit vastasivat rauhan aikana armeijakunnan aluetta. Armeijakunta ja hallintopiiri olivat samoin nimettyjä, esimerkiksi II armeijakunta oli sijoitettu Wehrkreis II:n alueelle. Rauhan aikana armeijakunnan komentaja toimi hallintopiirin päällikön tehtävässä. Sodan syttyessä tehtävä siirtyi varakomentajalle, armeijakunnan siirtyessä rintamalle.
Z

Zusammenstösse – Yhteenotot, joukkotappelut. Weimarin Saksan aikana oli poliittisesti levotonta ja useat eri tahoja edustavat poliittiset puolisotilaalliset järjestöt tappelivat kaduilla ja kokouksissa toisiaan vastaan.
Suojuspolyypit

| Suojuspolyypit |
| --- | --- |
 Suojuspolyyppeihin kuuluvien lajien runkokuntia
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Polyyppieläimet Hydrozoa
Lahko::  Suojuspolyypit Leptothecata  Cornelius, 1992
Katso myös
   Suojuspolyypit Wikispeciesissä   Suojuspolyypit Commonsissa 
Infobox OKVirheellinen NIMI-arvo: 
Suojuspolyypit (Leptothecata) on polyyppieläimiin kuuluva lahko. Lahkon lajeja tavataan meristä.
Taksonomia ja anatomia

Suojuspolyyppeihin kuuluu noin 2 000 lajia. Lajien luokittelu heimoihin on perustunut polyyppi- ja meduusavaiheiden morfologiaan. Vaikka useat molekyylifylogeneettiset tutkimukset tukevat suojuspolyyppien asemaa monofyleettisenä lahkona, ei tästä ole täyttä varmuutta. Lahkon tasoa onkin ehdotettu kohotettavaksi ylälahkoksi ja jaettavaksi neljään uuteen lahkoon. Ne olisivat Lafoeida, Laodiceida, Macrocolonia ja Statocysta.
Suojuspolyyppien polyyppirunkokunnat ovat useimmiten haarautuneita ja pensasmaisia. Niitä suojaa kitiinistä muodostunut kuori. Kaikilla suojuspolyypeillä ei ole meduusavaihetta, mutta niillä joilla se on, on se muodoltaan lautasmainen. Sukupuolielimet sijaitsevat meduusan säteittäiskanavissa.
Wittgensteinin hiilihanko

Wittgensteinin hiilihanko (engl. Wittgenstein’s Poker: The Story of a Ten-Minute Argument Between Two Great Philosophers) on vuonna 2001 ilmestynyt kirja.
Teoksen nimi juontuu vuonna 1946 tapahtuneesta filosofien Karl Popperin ja Ludwig Wittgensteinin väittelystä. Wittgenstein oli puhuessaan pyöritellyt käsissään hiilihankoa ja vaatinut Popperia esittämään esimerkin filosofisesta ongelmasta, joka ei olisi vain sanahelinää, ”kielellinen sekaannus”. Kun Wittgenstein oli vaatinut Popperia antamaan esimerkin moraalisesta normista, Popper oli kertomuksensa mukaan vastannut: ”Vierailevaa luennoitsijaa ei saa uhkailla hiilihangolla.” Tällöin Wittgenstein olisi kertomuksen mukaan paiskannut hiilihangon lattiaan ja syöksynyt pois enää palaamatta. Tilannetta seurasi kumpaakin suuntausta kannattavia filosofeja, jotka eivät ole myöhemminkään päässeet yksimielisyyteen tapahtumien kulusta. Syntyi tietoteoreettinen ongelma, jonka nimi on Wittgensteinin hiilihanko.
Kirjan tekijät, jotka ovat BBC:n toimittajia, lähestyvät anekdoottia kolmesta eri lähtökohdasta. Historiallisesti: miten kaksi wieniläistä pakolaista sattuivatkaan kohtaamaan Cambridgessa. Salapoliisitarinana: mitä oikein tapahtui ja miksi elossaolevat todistajat puhuvat siitä edelleen. Ja älyllisesti: mitä kiista oikein kertoo kielen merkityksestä.
Aiheesta muualla

Jiggery pokery The Guardian (englanniksi)
The Complete Review. (englanniksi)
Henry Wittenberg

| Mitalit> Maa:   Yhdysvallat.Miesten vapaapaini. Olympialaiset  | Mitalit> Maa:   Yhdysvallat.Miesten vapaapaini. Olympialaiset  | Mitalit> Maa:   Yhdysvallat.Miesten vapaapaini. Olympialaiset  | Maa:   Yhdysvallat> Miesten vapaapaini. |
| --- | --- | --- | --- |
|  Kultaa | Lontoo 1948 | 87 kg |  |
|  Hopeaa | Helsinki 1952 | 87 kg |  |
Henry Wittenberg (18. syyskuuta 1918 Jersey City, New Jersey – 9. maaliskuuta 2010 Somers, New York) oli yhdysvaltalainen vapaapainija ja olympiavoittaja.
Wittenberg voitti olympiakultaa vapaapainin raskaassa keskisarjassa (alle 87-kiloiset) Lontoon 1948 olympialaisissa. Finaalikierroksella hän voitti molemmat kilpailijansa – Sveitsin Fritz Stöcklin ja Ruotsin Bengt Fahlkvistin – tuomariäänin 2–1.
Helsingin 1952 olympialaisissa Wittenberg sai raskaassa keskisarjassa hopeaa hävittyään Ruotsin Viking Palmille.
Aiheesta muualla

National Wrestling Hall of Fame: Henry Wittenberg (Arkistoitu – Internet Archive)
Paul Wittgenstein

Paul Wittgenstein edessä vasemmalla sisarustensa kanssa noin vuonna 1890.
Paul Carl Hermann Wittgenstein (11. toukokuuta 1887 Wien, Itävalta-Unkari — 3. maaliskuuta 1961 Manhasset, New York, Yhdysvallat) oli itävaltalais-amerikkalainen pianisti. Hän menetti oikean käsivartensa I maailmansodassa mutta jatkoi uraansa esittämällä, sovittamalla ja tilaamalla vasemman käden pianoteoksia.
Paul Wittgenstein syntyi vuonna 1887 Wienissä teollisuusmies Karl Wittgensteinin ja Leopoldine Wittgensteinin perheeseen, ja hänellä oli kaikkiaan kahdeksan sisarusta. Filosofi Ludwig Wittgenstein oli hänen pikkuveljensä. Perhe osallistui tiiviisti kulttuurielämään, ja Wittgensteinien luona vierailivat muiden muassa Joseph Joachim, Johannes Brahms, Gustav Mahler, Pablo Casals ja Richard Strauss. Paul musisoi jo nuorena heidän kanssaan.
Paul Wittgenstein opiskeli pianonsoittoa Malvine Breen ja Teodor Leszetyckin johdolla ja piti ensikonserttinsa vuonna 1913 Wienin Musikvereinissa. Ensimmäisen maailmansodan puhjettua hänet kutsuttiin sotapalvelukseen; hän haavoittui Zamośćissa ja joutui venäläisten vangiksi, ja hänen oikea käsivartensa amputoitiin. Punaisen Ristin vankienvaihto-ohjelman ansiosta hän pääsi vuonna 1915 takaisin Wieniin. Hän palveli pääesikunnassa sodan loppuun saakka.
Paul Wittgenstein pianon ääressä.
Sodan jälkeen Wittgenstein jatkoi pianistinuraansa. Hän sovitti tunnettujen säveltäjien teoksia vasemmalle kädelle ja tilasi uusia teoksia ja kehitti uudenlaisia soittotekniikoita. Maurice Ravel sävelsi hänelle pianokonserton vuonna 1929.. Hänelle sävelsivät myös mm. Benjamin Britten, Paul Hindemith, Sergei Prokofjev ja Franz Schmidt. Wittgenstein  opetti pianonsoittoa Wienin Uudessa konservatoriossa vuodet 1931–1938. Hän avioitui vuonna 1934 oppilaansa Hilde Schanian (1915–2001) kanssa, ja heille syntyi kolme lasta.
Kun Itävalta liitettiin natsi-Saksaan, Wittgensteinin suku joutui ahtaalle, koska suvun juuret olivat juutalaiset. Paul Wittgensteinilta kiellettiin opetustyö ja konsertointi, ja hän joutui muuttamaan perheineen Yhdysvaltoihin vuonna 1938. Hän sai Yhdysvaltain kansalaisuuden vuonna 1946. Hän asui New York Cityssä ja opetti kaupungin konservatorioissa.
Kirjallisuutta

Singer, Lea: Konzert für die Linke Hand.  Hamburg:  Hoffmann und Campe, 2008.  ISBN 978-3-455-40129-5
Suchy, Irene –  Janik, Allan – Predota Georg (toim.): Empty Sleeve: Der Musiker und Mäzen Paul Wittgenstein.  Innsbruck:  Studienverlag, 2006.  ISBN 3-7065-4296-X
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Ruotsi  Latvia  Tšekki  Alankomaat  Puola 
Taiteenala:  LexM  MusicBrainz 
Henkilöt:  Deutsche Biographie  DDB 
Muut:  Europeana  RISM  SNAC  IdRef
Wodaabet

Wodaabejen tanssiryhmä.
Wodaabet eli bororot ovat fulbeihin kuuluva etninen ryhmä Nigeriassa, Nigerissä, Kamerunissa, Tšadissa ja Keski-Afrikan tasavallassa. He harjoittavat paimentolaisuuteen perustuvaa karjanhoitoa ja ovat säilyttäneet islamia edeltäviä kulttuuripiirteitä. Wodaabet ovat kuuluisia kasvomaalauksistaan ja miesten kauneuskilpailuistaan. Heitä arvioidaan olevan yli 100 000 henkeä.
Aiheesta muualla

Kuvia tai muita tiedostoja aiheesta Wodaabet Wikimedia Commonsissa
Sumyn alue

| Sumyn alue Сумська область |
| --- | --- |
 Lippu:  Vaakuna
 Sumyn alueen sijainti Ukrainan kartalla
 Koordinaatit: 50.9068°N, 34.7992°E 
Valtio:   Ukraina
Perustettu:  10. tammikuuta 1939
Hallinto:  
 – hallinnollinen keskus:  Sumy
 – suurin kaupunki:  Sumy (259 660 as.)
Pinta-ala:  23 832 km² (16.)
Väkiluku (2021)  ():  1 053 452 (20.)
Kielet:  ukraina (virallinen), venäjä (alueellinen kieli)
BKT (2011):  22 907 milj. UAH (eli 2,22 mrd. EUR tai 1,8 % Ukrainan BKT:stä)
 – asukasta kohti:  19 800 UAH, noin 1 923 EUR (eli 70 % Ukrainan keskiarvotasosta)
Aikavyöhyke:  UTC+2
– kesäaika:  UTC+3
Symbolit:  
 – lippu:  Sumyn alueen lippu
 – vaakuna:  Sumyn alueen vaakuna
Lyhenteet:  
 – rekisterikilven tunnus:   BM, НМ
 – ISO 3166:  UA-59
 
sm.gov.ua
Sumyn alue (ukr. Сумська область tai Сумщина, Sumska oblast, Sumštšyna) on hallinnollinen alue Ukrainan koillisosassa. Alueen hallinnollinen keskus on vajaan 260 000 asukkaan Sumyn kaupunki.
Alueen naapureina ovat kaakossa Ukrainan Harkovan alue, etelässä Pultavan alue ja lännessä Tšernihivin alue. Pohjoisessa ja idässä alue rajoittuu Venäjän Brjanskin, Kurskin ja Belgorodin alueisiin.
Alue muodostettiin vuonna 1939.
Talous

Sumyn alueen osuus Ukrainan vuoden 2011 BKT:stä oli 1,8 prosenttia eli 22,9 miljardia Ukrainan hryvniaa (UAH) tai vuoden lopun virallisella vaihtokurssilla 2,22 miljoonaa euroa. Jokaista alueen asukasta kohti kansantuotetta syntyi yhteensä 19 800 UAH eli 1 923 euroa. Tämä oli 70 prosenttia Ukrainan keskiarvosta. Vuonna 2013 keskimääräinen kuukausipalkka oli alueella eurooppalaisittain alhainen 2 702 UAH tai 245 euroa, mikä palkka oli myös selvästi alle Ukrainan keskiarvon (296 euroa).
Hallinnollinen jako ja väestö

Sumyn alueen kartta. Kartalla esitetään alueen yli 15000 asukkaan kaupungit, sekä joitain pienempiä kaupunkeja ja taajamia.
Vuoden 2021 alussa Sumyn alueen asukasluvuksi arvioitiin 1 053 452 henkeä, joista kaupunkilaisia oli noin 70 %. Alueen kaupungeista suurimmat ovat Sumy (259 660 as.), Konotop (84 787 as.), Šostka (73 197 as.), Oh’tyrka (47 216 as.), Romny (38 305 as.), Hluh’iv (32 248 as.), Lebedyn (24 238 as.) ja Krolevets (22 437 as.).
Vuoden 2020 aluehallinnollisessa uudistuksessa Sumyn alueen piirien määrä pudotettiin viiteen. Paikallistasolla maakunnassa on yhteensä 15 kaupunkia, kaksi kaupunkipiiriä, 20 kaupunkityyppistä taajama sekä 1 455 kylää (2021 alussa). Oheisessa taulukossa on esitetty piirien perustietoja. On huomattava, että uusien piirien kanssa samannimiset, mutta pinta-alaltaan ja väestöltään pienemmät piirit olivat olemassa jo ennen heinäkuussa 2020 tehtyä piirien määrällistä pienentämistä alueliitosten kautta.
| Nimi | Ukrainalainen nimi, kyrillinen | Asukkaita (2021) | Kaupunki- laiset (%, 2021) | Pinta-ala (km²) | Hallintopaikka  | Sijainti- kartta |
| --- | --- | --- | --- | --- | --- | --- |
| Konotopin piiri | Конотопський район | &&&&&&&&&0198238.&&&&00198 238 | &&&&&&&&&&&&&067.010000067,1 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.5 186,5 | Konotop (84 787 as.) |  |
| Oh’tyrkan piiri | Охтирський район | &&&&&&&&&0122146.&&&&00122 146 | &&&&&&&&&&&&&062.010000062,1 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.3 195,6 | Oh’tyrka (47 216 as.) |  |
| Romnyn piiri | Роменський район | &&&&&&&&&0109658.&&&&00109 658 | &&&&&&&&&&&&&047.&&&&0047 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.3 882,1 | Romny (38 305 as.) |  |
| Sumyn piiri | Сумський район | &&&&&&&&&0440618.&&&&00440 618 | &&&&&&&&&&&&&075.060000075,6 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.6 503,7 | Sumy (259 660 as.) |  |
| Šostkan piiri | Шосткинський район | &&&&&&&&&0182792.&&&&00182 792 | &&&&&&&&&&&&&076.050000076,5 | 0Virhe lausekkeessa: tunnistamaton välimerkki ”,”..0Virhe lausekkeessa: tunnistamaton välimerkki ”,”.5 066,1 | Šostka (73 197 as.) |  |
Aiheesta muualla

Sumyn alueen duman sivusto (ukrainaksi)
Valokuvia Sumyn alueelta (ukrainaksi)
Wikimedia Commonsissa on kuvia tai muita tiedostoja aiheesta .
Ukrainan alueellinen jako
| --- | --- |
Alueet:   Dnipropetrovsk  Donetsk  Ivano-Frankivsk  Harkova  Herson  Hmelnytskyi  Kirovohrad  Kiova  Luhansk  Lviv  Mykolajiv  Odessa  Pultava  Rivne  Sumy  Ternopil  Tšerkasy  Tšernihiv  Tšernivtsi  Vinnytsja  Volynia  Taka-Karpatia  Zaporižžja  Žytomyr 
Autonominen tasavalta:  Krim
Kaupungit:   Kiova  Sevastopol 
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa  Israel  Yhdysvallat 
Maantieteelliset:  MusicBrainz area
The Who

| The Who |
| --- | --- |
 The Who vuonna 1975. Vasemmalta oikealle: Roger Daltrey (laulu), John Entwistle (bassokitara), Keith Moon (rummut) ja Pete Townshend (kitara).
Tiedot
Toiminnassa:  1964–1983, 1985, 1988–1989, 1996–
Tyylilaji:  rock, hard rock, voimapop, taiderock
Kotipaikka:  Lontoo, Englanti, Yhdistynyt kuningaskunta
Laulukieli:  englanti
Jäsenet:  Pete Townshend, kitara   Roger Daltrey, laulu  
Entiset jäsenet:  John Entwistle, bassokitara (k. 2002)  Keith Moon, rummut (k. 1978)  Kenney Jones, rummut   Doug Sandom, rummut (k. 2019) 
Levy-yhtiö:  Decca Records   Brunswick Records   Track Records   MCA Records   Warner Bros. Records   Polydor Records   Republic Records   Geffen Records   Track Records  
Aiheesta muualla
Kotisivut
Infobox OKNimi-testi OK: 
Pete Townshend ja Roger Daltrey
The Who on brittiläinen, Lontoossa vuonna 1964 perustettu rockyhtye. Yhtyeen musiikillinen keulahahmo on kitaristi Pete Townshend. The Whon antama esikuva vaikutti merkittävästi sekä hard rockin, progressiivisen rockin että brittiläisen punkrockin syntyyn.
Jäsenet

Pete Townshendin ohella yhtyeen pysyviä jäseniä ovat olleet laulaja Roger Daltrey ja basisti John Entwistle. Neljännen alkuperäisjäsenen, rumpali Keith Moonin, kuoltua vuonna 1978 rumpuja ovat soittaneet Kenney Jones, Simon Phillips ja Zak Starkey. Kesäkuussa 2002 kuolleen Entwistlen korvaajana on ollut basisti Pino Palladino. 2000-luvulla kakkoskitaristiksi on vakiintunut Simon Townshend, Pete Townshendin nuorempi veli. Lisäksi yhtyeen kiertuekokoonpanon vakiojäseniin 1970-luvun lopulta lähtien kuului myös kosketinsoittaja John Bundrick. Hän ei tosin ole ollut mukana viime vuosina ajauduttuaan Townshendin mukaan riitoihin Roger Daltreyn kanssa.
Vuoden 2017 konserteissa bassoa on soittanut Jon Button, Pino Palladinon ollessa kiertueella John Mayerin mukana.
Historia > Yhtyeen perustaminen (1960-luvun alku)

Pete Townshend, John Entwistle ja Roger Daltrey olivat alun alkaen saman koulun oppilaita. Heidän ensimmäinen yhteinen kokoonpanonsa oli The Detours. Yhtyeen nimeksi vaihtui myöhemmin The High Numbers. Tämä yhtye muuttui klassiseksi The Who -kokoonpanoksi, kun rumpaliksi vaihdettiin Keith Moon. Moonin maaninen ja omaperäinen soittotyyli avasi hänelle välittömästi paikan yhtyeessä ja teki hänestä pian yhden aikakautensa arvostetuimmista rock-rumpaleista.